Johnson segir að skilnaðurinn hafi tekið mikið á hann . AFP Leikarinn Dwayne „ The Rock “ Johnson segir að skilnaður hans og kvikmyndaframleiðandans Dany Garcia hafi tekið mikið á hann . Johnson segir í viðtali við Wall Street Journal að hann hafi verið hikandi að ganga í hjónaband aftur , en hann og eiginkona hans , Lauren Hashian , komu öllum á óvart þegar þau gengu í það heilaga á Hawaii nú í haust . Johnson var í hjónabandi með Garcia frá 1997 til 2007 og eiga þau saman dótturina Simone . Núverandi eiginkonu sinni kynntist hann skömmu eftir að hann skildi að borði og sæng við Garcia . „ Skilnaðurinn tók á mig . Ég var samt ekki hræddur við að kvænast aftur , ég var bara hikandi . En Lauren var ótrúlega þolinmóð , „ Ég elska þig , þú elskar mig , við eigum þetta frábæra líf saman , engin pressa “ , “ sagði Johnson í viðtalinu . Johnson og Hashian eiga tvær dætur saman , Jasmin 3 ára og Tiönu 19 mánaða . Hann var löngu farinn að kalla hana eiginkonu sína áður en þau gengu í það heilaga og segir að fólk hafi stundum verið ruglað þegar hann gerði það og spurt hvort þau hafi gift sig í launi . Þau enduðu svo á því að gera það í leyni .